《偶读戏书》
元代·方回

万物乾坤判女男，始张玄理要精探。
九还七返无成说，一守三存亦浪谈。
未必阳神正解出，可怜痴计谩多贪。
谁能唤起梅花梦，生死何为十有三。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。